  Майя Бывальцева Ижкарысь ваньмыз школаос выль дышетскон арлы дасесь. Нимысьтыз ӧриослэн эскеронъёссы пыр потӥзы 111 дышетон юртъёс — 96 школаос, нылпи юрт но ватсаса тодон-валанъёс сётӥсь 14 ужъюртъёс, ивортэ Удмуртиысь шоркарлэн пресс-службаез кар администрацилэн тӧроезлэн мерлыко политикая воштӥсез Михаил Тарасов вылэ чӧлскыса. Оглом Ижкарысь школаосты дасянлы 100 миллион манетлэсь трос быдтӥзы, со пӧлысь 87,7 миллионэз — элькун коньдэтысь. Котькуд школаын буяськон ужъёсты нуизы, вань кабинетъёсты, спортзалъёсты дасязы но интывылъёссэс утялтӥзы. Пресс-службаын верамзыя, 2017-тӥ ар пумозь Прасовский пролкаысь 46 номеро школалэсь 825 интылы чаклам юртсэ уже пыртозы. Вуоно арын Леваневский урамысь 20 номеро школалэсь юртсэ пуктон борды басьтӥськозы. Та дыре со школалэсь одӥгзэ юрттэ сэртто, ужъёсты 15-тӥ куарусёнозь йылпумъяны кулэ. 1-тӥ куарусёнэ Ижкарын нырысетӥ классэ мынозы 9 сюрслэсь трос нылпиос. Таяз арын соос понна ватсаса 30 выль классъёс усьтӥзы. Выль дышетскон арлы дасесь Удмуртилэн шоркарысьтыз нылпи садъёс но. Соосты дасяны 36,8 миллион манет кутэмын. Ар пумозь пиналъёс понна ватсаса 500 интыос кылдытэмын луозы. Тегъёс: Дышетон Ижкар нылпиос Удмуртия нылписад школаос  